ສຫລ ພິຈາລະນາ ໃຫ້ພວກເດີນທາງ ຈາກອັງກິດພິສູດວ່າ ເຂົາເຈົ້າໄດ້ກວດໂຄວິດ-19 ເປັນລົບ
ຄະນະສະເພາະກິດ ຮັບຜິດຊອບດ້ານໄວຣັສໂຄໂຣນາ ຂອງທຳນຽບຂາວ ປຶກສາຫາລື ກ່ຽວກັບຮ່າງກົດລະບຽບ ພວກຜູ້ໂດຍສານພິສູດວ່າ ເຂົາເຈົ້າໄດ້ກວດມີຜົນເປັນລົບ ກ່ອນເດີນທາງ ອອກຈາກອັງກິດ ເຂົ້າມາສະຫະລັດ. 
ພວກເຈົ້າໜ້າທີ່ສະຫະລັດກຳລັງພິຈາລະນາເບິ່ງວ່າ ຈະວາງຂໍ້ບັງຄັບຕໍ່ພວກນັກ ເດີນ ທາງທັງໝົດ ທີ່ມາຈາກປະເທດອັງກິດເພື່ອໃຫ້ມີຫລັກຖານຢືນຢັນວ່າ ເຂົາເຈົ້າໄດ້ກວດ ໂຄວິດ-19 ເປັນລົບ ລາຍງານຂ່າວກ່າວວ່າ ຄະນະສະເພາະກິດ ຮັບຜິດຊອບດ້ານໄວຣັສໂຄໂຣນາ ຂອງທຳ ນຽບຂາວ ໄດ້ພົບປະກັນໃນວັນຈັນຜ່ານມານີ້ ແລະໄດ້ປຶກສາຫາລືກ່ຽວ ກັບການຮ່າງກົດ ລະບຽບສະບັບນຶ່ງທີ່ໃຫ້ພວກຜູ້ໂດຍສານພິສູດວ່າພວກເຂົາເຈົ້າ ໄດ້ກວດມີຜົນເປັນລົບ ພາຍໃນ 48 ຫຼື 72 ຊົ່ວໂມງກ່ອນເດີນທາງ ອອກຈາກ ອັງກິດ ກົດລະບຽບທີ່ໄດ້ສະເໜີນັ້ນ ມີຂຶ້ນໃນຂະນະທີ່ຫຼາຍກວ່າ 40 ປະເທດ ໄດ້ຍົກເລີກການ ຮັບເອົາພວກນັກເດີນທາງທີ່ມາຈາກອັງກິດໃນການຮັບມືກັບການຕິດ ແປດຂອງໄວຣັສ ທີ່ເພີ້ມສູງຂຶ້ນຢ່າງຫຼວງຫຼາຍ ຍ້ອນວ່າມີສາຍພັນໃໝ່ຂອງພະຍາດໂຄວິດ-19 ທີ່ກໍາລັງ ແຜ່ລະບາດໃນທົ່ວເຂດພາກໃຕ້ຂອງອັງກິດຢູ່ນັ້ນ ສະຫະລັດ ຍັງບໍ່ໄດ້ຫ້າມຖ້ຽວບິນທີ່ມາຈາກອັງກິດເທື່ອ ເຖິງຢ່າງໃດກໍຕາມ ຜູ້ປົກຄອງ ລັດນິວຢອກ ທ່ານແອນດຣູ ໂຄໂມ ໄດ້ກ່າວວ່າ ທ່ານໄດ້ຂໍຮ້ອງ ໃຫ້ສາຍການບິນທັງຫຼາຍ ທີ່ບິນເຂົ້າມາໃນລັດຈາກອັງກິດຈົ່ງບັງຄັບໃຫ້ພວກ ຜູ້ໂດຍສານທັງໝົດ ກວດພະຍາດ ໂຄວິດ-19 ກ່ອນທີ່ພວກເຂົາເຈົ້າຈະຂຶ້ນ ເຮືອບິນ ສາມສາຍການບິນທີ່ປະກອບດ້ວຍ ເວີຈິນ ແອັດແລນຕິກບຣິຕິສ ແອຣເວສ໌ ແລະແດລຕ້າ ແອຣໄລສ໌ ໄດ້ຕົກລົງຕໍ່ການຂໍຮ້ອງ ຂອງຜູ້ປົກຄອງລັດ ທ່ານໂຄໂມ ໃນພາກຕາເວັນຕົກຂອງສະຫະລັດ ຜູ້ປົກຄອງລັດວໍຊິງຕັນ ທ່ານເຈ ອິນສລີ ໃນວັນຈັນ ວານນີ້ ໄດ້ອອກຄຳສັ່ງໃຫ້ກັກຕົວເປັນເວລາ 14 ວັນ ພວກນັກເດີນ ທາງທັງໝົດທີ່ເຂົ້າມາ ໃນລັດຈາກອັງກິດ ແລະອາຟຣິກາໃຕ້ ບ່ອນທີ່ມີການກາຍ ພັນຂອງພະຍາດໂຄວິດ-19 ທີ່ໄດ້ຖືກລະບຸໂຕແລ້ວນັ້ນ ທ່ານໝໍແອນໂທນີ ຟາວຈີ ຫົວໜ້າສະຖາບັນໂຣກພູມແພ້ ແລະພະຍາດຕິດ ແປດໄດ້ກ່າວ ໃນວັນຈັນວານນີ້ ວ່າ ມັນເປັນໄປໄດ້ວ່າ ພະຍາດທີ່ແຕກຕ່າງໃໝ່ ຂອງໄວຣັສໂຄໂຣນາ ສາຍພັນໃໝ່ ແມ່ນອາດຈະຢູ່ໃນສະຫະລັດແລ້ວ ຫົວໜ້າບໍລິສັດເພຊັດສະກຳເຢຍຣະມັນ BioNTech ກ່າວວ່າ ວັກຊິນໂຄວິດ-19 ທີ່ພັດ ທະນາຢູ່ໃນສະຫະລັດ ທີ່ເປັນຄູ່ຮ່ວມງານ ກັບບໍລິສັດ Pfizer “ມີ ຄວາມສາມາດສູງ” ທີ່ ຈະເຮັດວຽກຕ້ານສາຍພັນໃໝ່